भारत चीन को कृषि उत्पादों, दवाओं और आईटी सेवाओं का निर्यात बढ़ाना चाहता है। इसके लिए सरकार ने चीन से अधिक बाजार पहुंच मुहैया कराने का अनुरोध किया है। वाणिज्य सचिव अनूप वधावन ने शंघाई में चीन के वाणिज्य मंत्री वैंग शोउवेन के साथ बैठक में यह मसला उठाया। सरकार चीन के साथ व्यापार घाटे को कम करना चाहती है। वधावन शंघाई में 5 से 10 नवंबर के बीच हो रहे पहले चाइना इंटरनेशनल इम्पोर्ट एक्सपो (सीआईआईई) में भाग लेने आए हुए हैं।